62016TJ0627(01)_INF
Решение на Общия съд (четвърти състав) от 15 декември 2021 г. —Чехия/Комисия
(Дело T‑627/16 RENV)
„ЕФГЗ и ЕЗФРСР — Разходи, изключени от финансиране — Разходи, направени от Чешката република — Отделени от производството преки помощи — Традиционни проверки на място и проверки с дистанционно наблюдение — Разминавания между резултатите от проверките — Лозаро-винарски сектор — Проверки на място на инвестициите чрез извадки“
1.
Селско стопанство — Финансиране от ЕФГЗ — Отпускане на помощи и премии — Задължение за държавите членки да организират ефективна система за административни проверки и за проверки на място — Традиционни проверки на място и проверки с дистанционно наблюдение — Разлика в процента на констатираните при тези проверки нередности — Сериозни и основателни съмнения в ефективността на проверките на място чрез дистанционно проучване — Недостатъчно доказателства
(член 26, член 31, параграф 2 и членове 33 и 35 от Регламент № 1122/2009 на Комисията)
(вж. т. 61, 65, 69 и 73)
2.
Селско стопанство — Финансиране от ЕФГЗ — Отпускане на помощи и премии — Задължение за държавите членки да организират ефективна система за административни проверки и за проверки на място — Проверки чрез дистанционно наблюдение — Произволна извадка и съобразена с риска извадка — Разлика в процента на констатираните при тези проверки нередности — Сериозни и основателни съмнения в ефективността на проверките на място чрез дистанционно проучване — Липса
(членове 26 и 31 от Регламент № 1122/2009 на Комисията)
(вж. т. 75, 76, 78, 80, 81, 83 и 86)
3.
Жалба за отмяна — Отменително решение — Обхват — Частична отмяна на акт от правото на Съюза — Условие — Отделимост на подлежащата на отмяна част от обжалвания акт — Решение на Комисията за уравняване на сметките относно разходите, финансирани от ЕФГЗ — Възможност за отделяне на приложена без основание финансова корекция
(член 263 ДФЕС, член 52, параграф 1 от Регламент № 1306/2013 на Европейския парламент и на Съвета)
(вж. т. 88 и 89)
4.
Актове на институциите — Мотивиране — Задължение — Обхват — Решение на Комисията за уравняване на сметките относно разходите, финансирани от ЕФГЗ — Решение, в което достатъчно ясно са изложени мотивите за констатацията за нередност
(член 296 ДФЕС)
(вж. т. 113 и 114)
5.
Селско стопанство — Обща организация на пазарите — Помощи за преструктуриране и конверсия в лозаро-винарския сектор — Проверки в лозаро-винарския сектор — Проверки на място — Задължение за извършване на системни проверки на място преди изплащането на инвестиционните помощи — Липса
(член 19 и член 77, параграф 3 от Регламент № 555/2008 на Комисията)
(вж. т. 119 и 120)
6.
Жалби за отмяна — Отменително решение — Обхват — Частична отмяна на акт от правото на Съюза — Условие — Отделимост на подлежащата на отмяна част от обжалвания акт — Невъзможност за отделяне на приложена без основание финансова корекция — Отмяна
(член 263 ДФЕС)
(вж. т. 122, 125 и 127)
Предмет
Искане на основание член 263 ДФЕС за отмяна на Решение за изпълнение (ЕС) 2016/1059 на Комисията от 17 март 2016 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 173, 2016 г., стр. 59), в частта, в която се изключват плащанията на Чешката република по ЕФГЗ в размер на 462517,83 EUR за разходите за отделени от производството преки помощи и в размер на 636516,20 EUR за разходите, свързани с инвестициите в лозаро-винарския сектор
Диспозитив
1)
Отменя Решение за изпълнение (ЕС) 2016/1059 на Комисията от 20 юни 2016 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), в частта, в която се изключват следните плащания на Чешката република по ЕФГЗ:
–
по схемата за отделени от производството преки помощи за финансовите 2013—2015 г. — сумата от 69054,23 EUR във връзка с нередностите в анализа на риска,
–
по схемата за помощи за инвестиции в лозаро-винарския сектор за финансовите 2011—2014 г. — сумата от 636516,20 EUR.
2)
Отхвърля жалбата в останалата ѝ част.
3)
Чешката република и Европейската комисия понасят направените от тях съдебни разноски в производствата пред Общия съд и пред Съда.
4)
Кралство Швеция понася направените от него съдебни разноски.